ช่วงเดือนมีนาทานยาคุมฉุกเฉินไป 2 กล่อย คือประมาณวันที่ 4 มีนา แล้วมีเลือดสีเหมือนรอบเดือนออกมาในช่วง 1 อาทิตย์ถัดไป หลังจากเลือดหมด ทานยาคุมฉุกเฉินไปอีก 1 กล่อง แล้วมีเลือกสีเหมือนรอบเดือนมาอีกเหมือนทานตอนเเรกมาช่วงสิ้นเดือนมีนาพอดี และช่วงเดือนเมษา ทานยาคุมฉุกเฉินไป 3-4 กล่อง กล่องแรกทานประมาณวันที่ 7 เมษาแล้วมีเลือดสีเหมือนประจำเดือนออก กล่องถัดมาจำไม่ได้ว่าทานช่วงไหน แต่จำได้ว่ากล่องล่าสุดทานไปประมาณวันที่ 23 เมษา แล้ววันที่ 27 เมษามีเลือดออกแต่สีเลือดผิดปกติ สีของเลือดจะมีสีแดงสด ไม่เป็นก้อน สีไม่เหมือนรอบเดือนทั่วไป ก็คิดว่าอาจะเป็นเพราะ ในช่วง 2. เดือน มีเลือดออกมาถึง 4 ครั้ง ครั้งนี้สีของเลือดมันเลยสด ก็เลยไม่ได้ใสใจ และตอนี้ 22 มิถุนา รอบเดือนยังไม่มาเลย อยากทราบว่าเกิดจาก ทั้งครรถ์หรือเกิดจากผลข้างเคียงของยาคุมฉุกเฉินบวกกับความเครียดของเราที่ทำไห้รอบเดือนไม่มานานเกือบจะ 2 เดือน รบกวนแพทย์ผู้รู้ช่วยตอบคะ (ตอนนี้มีตกขาวด้วย ชื้อที่ตรวจตรวจครรภ์มาตรวจแล้ว 4 กล่อง ไม่พบตั้งครรภ์ ไปหาให้ตรวจแล้วไม่พบตั้งครรภ์ แต่ไม่ได้แนะนำอะไรมาก) ปล. ตอนนี้เครียกลัวตั้งท้อง เพราะว่ายังไม่พร้อม หรือถ้าท้องรบกวนแพทย์ช่วยแนะนำแนวทางที่ถูกต้อง
สวัสดีค่ะ การทานยาคุมฉุกเฉินบ่อยๆ ย่อมทำให้การทำงานของรังไข่ผิดปกติ และมีเลือดออกผิดปกติ รวมถึงประจำเดือนมาผิดปกติได้ ดังนั้น การที่มีเลือดออกมาเรื่อยๆ ดังกล่าว ก็น่าจะเกิดจากผลข้างเคียงของยาคุมฉุกเฉิน รวมถึงการที่ประจำเดือนยังไม่มา ก็น่าจะเป็นผลของยาคุมฉุกเฉินเช่นกัน หรืออาจมีปัจจัยอื่นๆ ร่วมอีก เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ส่วนสาเหตุจากการตั้งครรภ์นั้น เนื่องจากได้ตรวจหาการตั้งครรภ์แล้วไม่พบ สาเหตุจึงไม่ได้เกิดจากการตั้งครรภ์ค่ะแนะนำควรรอประจำเดือนต่อไปอีกซักระยะก่อน หากกังวลเรื่องการตั้งครรภ์ ก็ควรงดการมีเพศสัมพันธ์ไปจนกว่าจะมีประจำเดือนมาค่ะ และไม่แนะนำให้ทานยาคุมฉุกเฉินอีก เพราะจะยิ่งทำให้ประจำเดือนไม่มาต่อไป และเมื่อประจำเดือนมาแล้ว ก็ควรเริ่มใช้วิธีคุมกำเนิดที่มีประสิทธิภาพอื่นๆ เช่น ยาเม็ดคุมกำเนิด ยาฉีดคุมกำเนิด เป็นต้น ไม่ควรทานยาคุมฉุกเฉินบ่อยๆ เพราะย่อมทำให้ประจำเดือนมาผิดปกติอีกค่ะ